	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	25.11.2025. godine

	Nastavna tema/oblast:
	Racionalni brojevi

	Nastavna jedinica:
	Oduzimanje racionalnih brojeva

	Tip časa:
	Obrada

	Cilj časa:
	Obnavljanje oduzimanja razlomaka i upoznavanje učenika sa postupkom i pravilima oduzimanja racionalnih brojeva

	Očekivani ishodi 
na kraju časa:
	Učenik će biti u stanju da:
· oduzima racionalne brojeve.

	Nastavne metode:
	Dijaloška, ilustrativna

	Nastavna sredstva:
	Udžbenik, digitalni udžbenik, zbirka, tabla, kreda (flomasteri)

	Oblici rada:
	Frontalni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju;
· digitalnu kompetenciju.

	Međupredmetno povezivanje:
	

	Ključni pojmovi:
	Oduzimanje racionalnih brojeva

	PRIKAZ MULTIMEDIJALNIH SADRŽAJA NASTAVNE JEDINICE

	TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (5 minuta)

	U uvodnom delu časa analiziramo izradu domaćeg zadatka i otklanjamo eventualne nejasnoće i probleme koje su učenici imali prilikom rešavanja datih zadataka. Učenici potom rešavaju 1. zadatak iz udžbenika sa ciljem da obnove oduzimanje celih brojeva.
	· odgovara na postavljena pitanja nastavnika;
· rešava 1. zadatak iz udžbenika sa ciljem da obnove oduzimanje celih brojeva.

	Glavni deo časa (35 minuta)

	Oduzimanje racionalnih brojeva, kao i celih brojeva, definišemo preko odgovarajućeg sabiranja. Sada tu informaciju učenicima dajemo odmah, jer je ona za njih u potpunosti očekivana:
Od racionalnog broja a oduzeti racionalan broj b znači broj a sabra- ti sa suprotnim brojem broja b. Za sve a i b iz Q važi a − b = a + (−b).
\Kako ova nastavna jedinica, u stvari, više predstavlja utvrđivanje već poznatog nego obradu novog gradiva, odmah prelazimo na ilustraciju datog pravila (primer 1). Pošto smo na prethodnim časovima obradili sa- biranje racionalnih brojeva datih u zapisu  sa jednakim imeniocima, različitim imeniocima, zatim sabiranje racionalnih brojeva u decimalnom zapisu, variramo primere tako da pokrijemo sve navedene slučajeve. Učenici uvežbavaju oduzimanje racionalnih brojeva izradom 3. i  4. zadatka. Kao što se i kod oduzimanja celih brojeva minus koristio i kao binarna operacija (za oduzimanje) i kao unarna operacija (u smislu suprotnog broja datog broja), kada se minus nađe ispred zagrade, učenici mogu imati problem, pa izradu početnih primera od strane učenika treba sa dodatnom pažnjom ispratiti.
Postavljamo učenicima pitanje da li su sabiranje i oduzimanje zatvoreni u skupu prirodnih brojeva, u skupu celih brojeva i u skupu racionalnih brojeva. Nakon kraće diskusije zapisujemo:
I zbir i razlika dva racionalna broja jesu racionalni brojevi.  Ako a, b ∈ Q, onda a + b ∈ Q i a − b ∈ Q.
Da oduzimanje nije komutativno u skupu racionalnih brojeva, već da su razlike brojeva a − b i b − a suprotni brojevi, ilustrujemo obradom 5. i 6. zadatka. Učenicima sa boljim postignućima iz matematike zadajemo da to tvrđenje i dokažu, pozivajući se na odgovarajuće tvrđenje sa prethodnog časa. Na kraju zapisujemo:
Za sve racionalne brojeve a i b važi −(a − b) = b − a i |a − b| = |b − a|. 
Ukoliko ostane dovoljno vremena, obrađujemo i 101. i 104. zadatak iz zbir- ke zadataka.
	Učenici proveravaju rešenje 1–6. zadatka u digitalni udžbeniku.
PRIMER: Oduzimanje racionalnih brojeva
Dati materijal predstavlja alternativu 5. zadatku iz udžbenika, gde učenici, nakon što izračunaju razlike datih brojeva, treba da utvrde i upoređivanje racionalnih brojeva. Izračunavanjem datih razlika učenici uviđaju da oduzimanje racionalnih brojeva nema komutativno svojstvo.



	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava zadatke (2.-6. zadatak iz Udžbenika) uz pomoć nastavnika;
· postavlja pitanja.

	Završni deo časa (5 minuta)

	U završnom delu časa još jednom ponavljamo da se oduzimanje racionalnih brojeva svodi na odgovarajuće sabiranje, a potom zadajemo domaći zadatak.
Domaći zadatak
Zbirka: zadaci 102, 103, 105 i 106.

	· odgovara na pitanja koja se odnose usvojene sadržaje iz nastavne jedinice.



	Izgled table
Tablu koristimo racionalno, trudimo se da bude pregledna, ispisujemo rešenja primera i zadataka koji se odnose na oduzimanje racionalnih brojeva.

	



	




	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

